Koostöö tegijad ja kaasatavad

 09.09.2025 nr 7-7/75

**Detailplaneeringu kehtetuks tunnistamine**

Planeerimisseaduse § 140 lõike 5 alusel teavitame, et Põhja-Sakala Vallavolikogu 28.08.2025 otsusega nr 301 tunnistati kehtetuks Suure-Jaani Vallavolikogu 29.08.2013 otsusega nr 153 kehtestatud Kõidama küla Metsatööstuse detailplaneering.

Detailplaneeringu alale (ca 110 070 m2) jäävad järgmised katastriüksused: 24116 Suure-Jaani - Olustvere tee (75903:001:0044), Olustvere tee 3 (75903:001:0062), Olustvere tee 5 (75903:001:0063), Olustvere tee 5a // Metsatööstuse (61501:001:0103), osaliselt Olustvere tee 17 (61501:001:0104).

Detailplaneeringu koostamise eesmärk: planeeringuala krundijaotuse, ehitusõiguse, taristu, keskkonnatingimuste, liikluskorralduse põhimõtete ja kitsenduste määramine.

Detailplaneeringuga on määratud ehitusõigus ühele tootmismaa krundile, kahele elamumaa krundile ja ühele transpordimaa krundile.

Detailplaneeringu maa-alal asuvad praegu puidutööstuse hooned ja rajatised.

Planeeringu kehtetuks tunnistamist taotlesid planeeringuala kinnisasjade omanikud, kes ei soovi edaspidi detailplaneeringut kehtestatud kujul ellu viia ja soovivad edasisel arendustegevusel lähtuda üldplaneeringuga määratud tingimustest. Vastavalt üldplaneeringule jääb detailplaneeringuga hõlmatud maa-ala tootmise maa-alale ja maa-alal puudub detailplaneeringu koostamise kohustus.

Planeeringu kehtetuks tunnistamine ei riiva planeeringuala kinnisasjade omanike ja piirinaabrite õigusi ja huve ega üldist avalikku huvi.

Planeeringu kehtetuks tunnistamise otsusega ja detailplaneeringuga saab tutvuda elektrooniliselt <https://www.pohja-sakala.ee/detailplaneeringute-kehtetuks-tunnistamine> ja paberkandjal vallamajas Suure-Jaani linn, Lembitu pst 42.

Lugupidamisega

*/allkirjastatud digitaalselt/*

Jaanus Rahula

abivallavanem

Kaja Notta

kaja@pohja-sakala.ee

510 6794